open-index/open-wikipedia-markdown huggingface dataset:
மங்களூர் சட்டமன்றத் தொகுதி

**மங்களூர் சட்டமன்றத் தொகுதி**, இந்தியாவின், தமிழ்நாடு மாநிலத்தில் கடலூர் மாவட்டத்தில் இருந்த ஒரு சட்டமன்றத் தொகுதி ஆகும். 2008 ஆம் ஆண்டின் மீளெல்லை வகுப்பின்போது இத்தொகுதி நீக்கப்பட்டுவிட்டது.

## வெற்றி பெற்றவர்கள்

*1977ல் காங்கிரசின் வேதமாணிக்கம் 17117 (22.54%) வாக்குகள் பெற்றார்.
*1989ல் காங்கிரசின் காமராசு 17193 (18.43%) & அதிமுக (ஜா) அணியின் எசு. தங்கராசு 14195 (15.21%) வாக்குகள் பெற்றார்.
*1991ல் பாமகவின் திராவிடமணி 21165 (18.90%) வாக்குகள் பெற்றார்.
*1996ல் HRPIவின் ஆளவந்தார் 17860 (14.98%) & பகுஜன் சமாஜ் கட்சியின் நாகப்பன் 12282 (10.30%) வாக்குகள் பெற்றார்.
*2006ல்  தேமுதிகவின் மகாதேவன் 15992 வாக்குகள் பெற்றார்.

## தேர்தல் முடிவுகள்
### 1967

### 1977

### 1991

### 1996

## மேற்கோள்கள்

பகுப்பு:கடலூர் மாவட்டத்தின் நீக்கப்பட்ட சட்டமன்றத் தொகுதிகள்
கொளத்தூர் (புதுக்கோட்டை) சட்டமன்றத் தொகுதி

**கொளத்தூர் சட்டமன்றத் தொகுதி**, இந்தியாவின், தமிழ்நாடு மாநிலத்தில் புதுக்கோட்டை மாவட்டத்தில் இருந்த ஒரு சட்டமன்றத் தொகுதி ஆகும். 2008-ஆம் ஆண்டின் மீளெல்லை பகுப்பின்போது இத்தொகுதி நீக்கப்பட்டது.

## வெற்றி பெற்றவர்கள்

*1977ல் திமுகவின் கீரை தமிழ்ச்செல்வன் 16459 (22.22%) வாக்குகள் பெற்றார்.
*1989ல் சுயேச்சை சிவநாதன் 19027 (15.97%) & அதிமுக (ஜா) அணியின் ஜம்புலிங்கம் 15539 (13.04%) வாக்குகள் பெற்றார்.
*2006ல்  தேமுதிகவின் உதயகுமார் 7990 வாக்குகள் பெற்றார்.

## தேர்தல் முடிவுகள்
## 1977

## மேற்கோள்கள்

பகுப்பு:புதுக்கோட்டை மாவட்டத்தின் நீக்கப்பட்ட சட்டமன்றத் தொகுதிகள்
திருவோணம் சட்டமன்றத் தொகுதி

**திருவோணம் சட்டமன்றத் தொகுதி**, தமிழ்நாட்டின் தஞ்சாவூர் மாவட்டத்திலிருந்த ஒரு சட்டமன்றத் தொகுதி ஆகும். 2008 ஆம் ஆண்டின் மீளெல்லை வகுப்பின்போது இத்தொகுதி நீக்கப்பட்டது..

## வெற்றி பெற்றவர்கள்

*1977இல் காங்கிரசின் வையாபுரி வன்னியர் 17,004 (20.78%) , சுயேச்சை தங்கராசு 9,987 (12.21%) & ஜனதாவின் கலியமூர்த்தி 9,490 (11.60%) வாக்குகளும் பெற்றனர்.
*1984இல் இந்திய காங்கிரசின்(ஜெ) கே. தங்கமுத்து 12,601 (13.00%) வாக்குகள் பெற்றார்.
*1989இல் காங்கிரசின் நாச்சி வரதராசன் 23,124 (20.23%) & அதிமுக (ஜா) அணியின் துரை கோவிந்தராசன் 17,522 (15.33%) வாக்குகள் பெற்றார்.
*2006இல்  தேமுதிகவின் எம். சிவகுமார் 8,488 வாக்குகள் பெற்றார்.

### 1991

## மேற்கோள்கள்

பகுப்பு:தஞ்சாவூர் மாவட்டத்தின் நீக்கப்பட்ட சட்டமன்றத் தொகுதிகள்
வலங்கைமான் சட்டமன்றத் தொகுதி

**வலங்கைமான் சட்டமன்றத் தொகுதி**, இந்தியாவின், தமிழ்நாடு மாநிலத்தில் தஞ்சாவூர் மாவட்டத்தில் இருந்த ஒரு சட்டமன்றத் தொகுதி ஆகும். 2008 ஆம் ஆண்டின் மீளெல்லை வகுப்பின்போது இத்தொகுதி நீக்கப்பட்டது.

## வெற்றி பெற்றவர்கள்

*1977ல் காங்கிரசின் எ. சீனிவாசன் 19172 (28.44%) வாக்குகள் பெற்றார்.
*1989ல் காங்கிரசின் கோபால் 17731 (18.86%) வாக்குகள் பெற்றார்.
*1996ல் சுயேச்சை ஜான் பாண்டியன் 11984 (12.67%) வாக்குகள் பெற்றார்.
*2006ல்  தேமுதிகவின் ஆர். சூரியமூர்த்தி 4554 வாக்குகள் பெற்றார்.

## 1967

## 1971

## 1977

## மேற்கோள்கள்

பகுப்பு:தஞ்சாவூர் மாவட்டத்தின் நீக்கப்பட்ட சட்டமன்றத் தொகுதிகள்
காப்பிநாராயணி

**காப்பிநாராயணி** இராகம் கருநாடக இசையில் பயன்படும் இராகங்களில் ஒன்றாகும். இது இருபத்தெட்டாவது மேளகர்த்தா இராகமும், "பாண" என்று அழைக்கப்படும் ஐந்தாவது சக்கரத்தின் நான்காவது இராகமுமாகிய அரிகாம்போதியின் ஜன்னிய இராகம் ஆகும்.

## இலக்கணம்
thumb|right|250px|காப்பிநாராயணி ஆரோகணச் சுரங்கள் C யிலிருந்து தொடக்கம்
thumb|right|250px|காப்பிநாராயணி அவரோகணச் சுரங்கள் C யிலிருந்து தொடக்கம்

இந்த இராகத்தில் சட்சம் (ச), சதுச்ருதி ரிசபம் (ரி2), சுத்த மத்திமம் (ம1), பஞ்சமம் (ப), சதுச்ருதி தைவதம் (த2), கைசிக நிசாதம் (நி2), அந்தர காந்தாரம் (க3) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:

இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும். இதன் ஆரோகணத்தில் 6 சுரங்களும் அவரோகணத்தில் 7 சுரங்களும் உள்ளன. இதனால் இது "சம்பூரண" இராகம் எனப்படுகின்றது. இதன் அவரோகணத்தில் காந்தாரம் ஒழுங்கு மாறி வருவதால் இது ஒரு வக்கிர இராகம் ஆகும்.

## உருப்படிகள்

## இவற்றையும் பார்க்கவும்
* ஜன்னிய இராகங்களின் பட்டியல் - அகரவரிசைப் பகுப்பு

## வெளியிணைப்புகள்
* கர்நாட்டிகா இணையத்தள அகராதி

பகுப்பு:அரிகாம்போதியின் ஜன்னிய இராகங்கள்
மூன்று இராச்சியங்கள் (சீனா)

**மூன்று இராச்சியங்கள்** (*The Three Kingdoms*) என்பது கிபி 220 இருந்து 280 வரையான சீனாவின் வரலாற்றுக் காலப் பகுதி ஆகும். ஆன் அரசமரபின் வீழ்ச்சியுடன் தொடங்கும் மூன்று இராச்சியங்களின் காலப் பகுதி, இக் காலப் பகுதியின் கடைசி வு இராச்சியம் jin அரசமரால் கைப்பற்றப்படும் வரையான காலப் பகுதி ஆகும்.  சில வரலாற்று ஆசிரியர்கள் இந்தக் காலப் பகுதியின் தொடக்கத்தை 180 நிகழ்ந்த மஞ்சள் தலைப்பாய் புரட்சியில் இருந்து வரையறை செய்வர்.

இந்தக் காலப் பகுதியில் இன்றைய சீனாவின் பெரும் பகுதி மூன்று இராச்சியங்களாக இருந்தது. வேய் (Wei, 魏),, சூ (Shu, 蜀), வூ (Wu 吳) என்பவை அவை ஆகும்.  சீனாவில் மிகவும் கடுமையான போர்கள் நடந்த காலங்களில் இதுவும் ஒன்றாகும்.

இந்தச் சிறு காலப் பகுதி சீன, யப்பானிய, கொரிய, வியட்நாமிய இலக்கியத்தில் ஒரு முக்கிய இடம் வகிக்கிறது. இவற்றுள் மிகவும் அறியப்பட்ட நூல் மூன்று இராச்சியங்களின் கதை (*Romance of the Three Kingdoms*) ஆகும்.

இந்தக் காலப் பகுதியில் முக்கிய தொழில்நுட்ப முன்னேற்றங்கள் நடந்தன. சூகே லியாங் மர எருமையை உருவாக்கினார். தொடர் சதுர-வில் என்ற ஆயுதத்தை செப்பமாக்கினார். மா-யுன் பல கண்டுபிடிப்புகளைச் செய்தார். இவர் நீர் ஆற்றலில் இயங்கும் பொம்மைகளை உருவாக்கினார். நீர்ப்பாய்ச்சலுக்கு சதுர மேடைச் சங்கிலி பம்பியைக் கண்டுபிடித்தார். இவர் மிக முன்னேற்றகரமான தென்சுட்டுத் தேர் என்பதையும் உருவாக்கினார்.

## மேற்கோள்கள்

பகுப்பு:சீன வரலாறு
பகுப்பு:சீன அரசமரபுகள்
மறுமணம்

ஆண் ஒருவர் அல்லது பெண் ஒருத்தி ஏற்கனவே திருமணம் செய்து, ஏதாவது ஒரு காரணத்தினால் தங்கள் இணையை 
இழந்திருந்தால் அல்லது இணையால் கைவிடப்பட்ட நிலையில் மீண்டும் திருமணம் செய்து கொள்ளும் நிகழ்வு **மறுமணம்** 
என்று அழைக்கப்படுகிறது. இந்த மறுமணத்தைச் சில சமயங்கள் ஆதரிக்கின்றன. சில சமயங்கள் மறுக்கின்றன.

பகுப்பு:சமூகம்
பகுப்பு:திருமணம்
திருமண முறிவு

இருவர் இணைந்து வாழும் நடைமுறைக்காகத் திருமணம் எனப்படும் நிகழ்வு அனைத்து சமூகங்களிலும் உள்ளது. இந்த திருமணத்திற்குப் பிறகு இருவருக்கிடையே கருத்து வேறுபாடுகளால் அவர்கள் பிரிந்துகொள்ள எண்ணும்போது இந்த **திருமண முறிவு** அல்லது **விவாகரத்து** செய்துகொள்ளப்படுகிறது. இந்த திருமண முறிவு செய்து கொள்வதற்காக பண்பாடு, சமயம் மற்றும் நாடுகள் வாரியாக சட்டங்களும் வேறுபடுகின்றன. அமெரிக்காவில் வசித்துவரும், தெலுங்கானா மாநிலத்தைச் சேர்ந்த ஒரு தம்பதிக்கு ஸ்கைப் மூலமாக விசாரணை செய்து விவாகரத்து வழங்கப்பட்டது.  

## மேற்கோள்

பகுப்பு:சமூகம்
கே. ஜே. பேபி

**கே. ஜே. பேபி** (பிறப்பு: பெப்ரவரி 27, 1954) மலையாள எழுத்தாளர். காட்டையும் பழங்குடிகளின் வாழ்க்கையையும் பின்புலமாகக் கொண்டு முக்கியமான ஆக்கங்களை எழுதியவர். காட்டுமக்களிடையே சமூகசேவை செய்பவர்.

## வாழ்க்கைக் குறிப்பு
கேரளத்தில் கண்ணூர் மாவட்டத்தில் பிறந்தார். 1973 இல் அவரது குடும்பம் வயநாட்டில் குடியேறியது. நிலம் வாங்கி வேளாண்மை செய்ய ஆரம்பித்தது. பேபி ஆசிரியர் பயிற்சி முடித்தபின் வயநாட்டில் சிங்ஙோடு என்ற ஊரில் பழங்குடிகளுக்காக ’கனவு’ என்ற பேரில் ஒரு குருகுல முறை பள்ளியை நிறுவி நடத்தி வருகிறார். மனைவியின் பெயர் ஷெர்லி. இரு குழந்தைகள் உள்ளன.

## படைப்புகள்
### நாடகங்கள்
*அபூர்ணா
*நாட்டுகத்திகா

### புதினங்கள்
*மாவேலிமன்றம்
*பெஸ் புர்க்கானா

## விருதுகள்
* 1994 கேரள சாகித்ய அக்காதமி விருது [மாவேலி மன்றம் நாவலுக்காக]

## வெளி இணைப்புகள்
* கனவு பள்ளி, ஆவணப்படம்

பகுப்பு:மலையாள எழுத்தாளர்கள்
பகுப்பு:1954 பிறப்புகள்
பகுப்பு:சான்று எதுவும் தரப்படாத கட்டுரைகள்
டிரெவர் பெய்லிஸ்

**திரெவர் பெய்லிசு** (*Trevor Harley Bayliss*, பிறப்பு: திசம்பர் 21, 1962) இலங்கைத் துடுப்பாட்ட அணியின் பயிற்சியாளர் ஆவார். இவர் ஆத்திரேலியாவின் நியூ சவுத் வேல்சு மாநில அணியின் முன்னாள் துடுப்பாட்டக்காரரும் அவ்வணியின் முன்னாள் பயிற்சியாளரும் ஆவார்.

## பயிற்சியாளராக
நியூ சவுத் வேல்சு மாநில அணிக்காக விளையாடிய பின்னர் மாநில துடுப்பாட்டக் கழகத்தின் திட்டமிடல் அதிகாரியாகப் பணியாற்றினார். பின்னர் நியூ சவுத் வேல்சு மாநில இரண்டாவது XI அணியின் பயிற்சியாளராகப் பல ஆண்டுகள் பணியாற்றினார். பின்னர்  2004-2005 காலப்பகுதியில் மாநில அணிப் பயிற்சியாளராகி, பியூரா கிண்ணத் தொடரில் அவ்வணியை இறுதிப் போட்டி வரை தயார்ப்படுத்தியிருந்தார். இறுதிப் போட்டியில் குயின்சுலாந்து அணியொடம் ஒரு விக்கெட்டால் நியூ சவுத் வேல்சு அணி தோற்றது. அடுத்த ஆண்டில் ஐஎன்சி கிண்ணத்தை வென்றது.

2007 இல் இலங்கை அணியின் பயிற்சியாளராக இருந்த ஆத்திரேலியாவின் டொம் மூடி அப்பதவியில் இருந்து விலகவே பெய்லிசு இலங்கை அணியின் பயிற்சியாளராக ஆகத்து 2007 இல் தேர்ந்தெடுக்கப்பட்டார். குயின்சுலாந்து புல்சு அணியின் பயிற்சியாளர் டெரி ஒலிவர் இவருடன் இப்பணிக்காகப் போட்டியிட்டார். முன்னாள் இலங்கை அணி வீரர்கள் அரவிந்த டி சில்வா, ரஞ்சன் மடுகல்ல, மைக்கல் திசேரா, சிடத் வெத்திமுனி, பந்துல வர்ணபுர ஆகியோரைக் கொண்ட தெரிவுக் குழு டிரெவர் பெய்லிசைத் தெரிவு செய்தது..

## மேற்கோள்கள்

பகுப்பு:1962 பிறப்புகள்
பகுப்பு:ஆத்திரேலியத் துடுப்பாட்டக்காரர்கள்
பகுப்பு:இலங்கைத் துடுப்பாட்ட அணியின் பயிற்சியாளர்கள்
பகுப்பு:துடுப்பாட்டப் பயிற்சியாளர்கள்
பகுப்பு:வாழும் மக்கள்
நாதநாராயணி

**நாதநாராயணி** இருபத்தெட்டாவது மேளகர்த்தா இராகமும், "பாண" என்று அழைக்கப்படும் ஐந்தாவது சக்கரத்தின் நான்காவது இராகமுமாகிய அரிகாம்போதியின் ஜன்னிய இராகம் ஆகும்.

## இலக்கணம்
இந்த இராகத்தில் சட்சம் (ச), சதுச்ருதி ரிசபம் (ரி2), அந்தர காந்தாரம் (க3), சுத்த மத்திமம் (ம1), பஞ்சமம் (ப), சதுச்ருதி தைவதம் (த2) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:

இந்த இராகத்தில் எல்லாச் சுரங்களும் முழுமையாக அமையாததால் இது "வர்ஜ" இராகம் எனப்படும். இதன் ஆரோகணத்தில் 6 சுரங்களும் அவரோகணத்தில் 6 சுரங்களும் உள்ளன. இதனால் இது "சாடவ" இராகம் எனப்படுகின்றது. இதன் ஆரோகணத்தில் சட்சம் ஒழுங்கு மாறி வருவதால் இது ஒரு வக்கிர இராகம் ஆகும்.

## இவற்றையும் பார்க்கவும்
* ஜன்னிய இராகங்களின் பட்டியல் - அகரவரிசைப் பகுப்பு
* கர்நாடக இசை
* இராகம்
* சுரம்

## மேற்கோள்கள்

## வெளியிணைப்புகள்
* கர்நாட்டிகா இணையத் தளம்.

பகுப்பு:அரிகாம்போதியின் ஜன்னிய இராகங்கள்
சகானா

**சகானா** இருபத்தெட்டாவது மேளகர்த்தா இராகமும், "பாண" என்று அழைக்கப்படும் ஐந்தாவது சக்கரத்தின் நான்காவது இராகமுமாகிய அரிகாம்போதியின் ஜன்னிய இராகம் ஆகும். இதை ஒரு "ரக்தி" ராகம் என்பர்.  

## இலக்கணம்
இந்த இராகத்தில் சட்சம் (ச), சதுச்ருதி ரிசபம் (ரி2), அந்தர காந்தாரம் (க3), சுத்த மத்திமம் (ம1), பஞ்சமம் (ப), சதுச்ருதி தைவதம் (த2), கைசிக நிசாதம் (நி2) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:

இந்த இராகத்தில் எல்லாச் சுரங்களும் முழுமையாக அமையாததால் இது "வர்ஜ" இராகம் எனப்படும். இதன் ஆரோகணத்தில் 7 சுரங்களும் அவரோகணத்தில் 7 சுரங்களும் உள்ளன. இதனால் இது "சம்பூர்ண" இராகம் எனப்படுகின்றது. இதன் ஆரோகணத்தில் மத்திமமும், அவரோகணத்தில் மத்திமம், காந்தாரம் என்பனவும் ஒழுங்கு மாறி வந்திருப்பதால் இது ஒரு வக்கிர இராகம் ஆகிறது.

இதன் விசேஷமான ஸஞ்சாரங்கள் (ரி2 க3 ம1 ப),(ப ம1 த2 நி2), (நி2 ச த2), (க3 ம1 ரி2). இவற்றை பிடிகள்  என்றும் கூறலாம்.

## மேற்கோள்கள்

## வெளியிணைப்புகள்
* Ragam Sahana - டி. எம். கிருஷ்ணாவின் வாய்ப்பாட்டுக் காணொலி

பகுப்பு:அரிகாம்போதியின் ஜன்னிய இராகங்கள்
ஷேன் வாட்சன்

**ஷேன் ராபர்ட் வாட்சன்** (*Shane Robert Watson*, பிறப்பு: 17 ஜூன், 1981), ஒரு முன்னாள் ஆத்திரேலியத் துடுப்பாட்ட அணியின் வீரரும் அணியின் முன்னாள் தலைவரும் ஆவார். இவர் ஆத்திரேலிய அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம், பன்னாட்டு இருபது20 போட்டிகளில் விளையாடினார். வலது கை மட்டையாளரான இவர் வலது கை மித விரைவு வீச்சாளர் ஆவார், 2002 ஆம் ஆண்டில் ஒருநாள் பன்னாட்டுத் துடுப்பாட்டப் போட்டிகளில் அறிமுகமான இவர் 2016 ஆம் ஆண்டில் ஓய்வு பெற்றார். அப்போது அவர் பன்னாட்டு இருபது20 போட்டியின் மட்டையாளர் தரவரிசையில் முதலிடத்தில் இருந்தார். ஆத்திரேலியாவின் பொற்காலமாகக் கருதப்படும் 2000 களில் ஓய்வுபெற்ற கடைசித் துடுப்பாட்ட வீரர் ஆவார்.

ஒருநாள் பன்னாட்டுத் துடுப்பாட்டம், பன்னாட்டு இருபது20 மற்றும் இருபது20 போட்டிகளில் வாட்சன் பல சாதனைகளைப் புரிந்துள்ளார். போர்ப்ஸ் இதழின்படி 2011 முதல் 2015 ஆம் ஆண்டுகள் வரை அதிகம் சம்பாதித்த இந்தியரல்லாத துடுப்பாட்ட வீரர் ஆவார்.

## இந்தியன் பிரீமியர் லீக்
இந்தியன் பிரீமியர் லீக் தொடரின் துவக்க ஆண்டான 2008 ஆம் ஆண்டில் இவர் ராஜஸ்தான் ராயல்ஸ் அணிக்காக விளையாடினார். இவரை 125,000 அமெரிக்க டாலர் மதிப்பில் அணி நிர்வாகம் ஏலத்தில் எடுத்தது. இந்தத் தொடரில் இவர் மட்டையாளராகவும், பந்து வீச்சாளராகவும் சிறப்பான பங்களிப்பை அளித்தார். 14 போட்டிகளில் விளையாடிய இவர்  இதில் நான்குமுறை ஐம்பது ஓட்டங்களை எடுத்துள்ளார். நான்கு முறை ஆட்டநாயகன் விருதினையும் பெற்றுள்ளார்.மேலும் 17 இலக்குகளைக் கைப்பற்றியுள்ளார். தொடர்நாயகன் விருதினையும் பெற்றுள்ளார். இந்தத் தொடரில் ராஜஸ்தான் ராயல்ஸ் அணி கோப்பையைக் கைப்பற்றியது.

மேற்கிந்தியத் தீவுகள் துடுப்பாட்ட அணிக்கு எதிரான தொடரில் விளையாடுவதற்கு ஆத்திரேலியத் துடுப்பாட்ட அணியில் மாத்தியூ எய்டனுக்கு இடம் கிடைத்தது. அந்தச் சமயம் அவர் இந்தியன் பிரீமியர் லீக் தொடரில் சென்னை சூப்பர் கிங்ஸ் அணிக்காக விளையாடிக் கொண்டிருந்தார். இவருக்கு காயம் ஏற்பட்டதனால் ஆத்திரேலிய அணியில் இவருக்கு இடம் கிடைத்தது. பின் அந்தத் தொடரில் துவக்கவீரராக களம் இறங்கினார்.

ஆத்திரேலிய தேசிய அணிக்காக விளையாடியதாலும், காயம் ஏற்பட்டதாலும் இவரால் இரண்டாவது இந்தியன் பிரீமியர் லீக் பருவகாலத்தில் பங்கேற்க இயலவில்லை. ராஜஸ்தான் ராயல்ஸ் அணி தகுதிச் சுற்றுக்குத் தகுதி பெறவில்லை. பின் 2011 இந்தியன் பிரீமியர் லீக் போட்டியில் மீண்டும் அதே அணிக்காக விளையாடினார். ஷேன் வார்னையும் அந்த அணி தக்கவைத்தது.

ஏப்ரல் 22, 2013 ஆம் ஆண்டில் மு. அ. சிதம்பரம் அரங்கத்தில் சென்னை சூப்பர் கிங்ஸ் அணிக்கு எதிரான் போட்டியில் தனது முதல் இருபது20 போட்டியில் நூறு (துடுப்பாட்டம்) அடித்தார். இந்தப் போட்டியில் 61 பந்துகளில் 101 ஓட்டங்கள் அடித்தார். இதில் 6 நான்குகளும், 6 ஆறுகளும் அடங்கும். இந்தத் தொடர் முழுவதும் சிறப்பாக விளையாடிய இவர் தொடர்நாயகன் விருதினை வென்றார்.

2014 இந்தியன் பிரீமியர் லீக் போட்டியில் அணி நிர்வாகத்தின் கொள்கையின் படி மீண்டும் ஏலம் நடத்தப்பட்டது. மீண்டும் ராஜஸ்தான் ராயல்ஸ் அணி நிர்வாகம் இவரை 2 மில்லியன் அமெரிக்க டாலர் மதிப்பில் ஏலத்தில் எடுத்தது. அந்த பருவகாலத்தில் அதிக பட்ச விலைக்கு இவரை ஏலத்தில் எடுத்தனர். மேலும் அந்தப் பருவத்தின் தலைவராகவும்நியமிக்கப்பட்டார்.

ஏப்ரல் 20, 2018 இல் சென்னை சூப்பர் கிங்ஸ் அணிக்காக இவர் விளையாடினார். இதில் ராஜஸ்தான் ராயல்ஸ் அணிக்கு எதிராக நூறு அடித்து அணியின் வெற்றிக்கு உதவினார்.

## சான்றுகள்

பகுப்பு:ஆத்திரேலியத் துடுப்பாட்டக்காரர்கள்
பகுப்பு:1981 பிறப்புகள்
பகுப்பு:ஹாம்ப்சையர் துடுப்பாட்டக்காரர்கள்
பகுப்பு:வாழும் மக்கள்
பகுப்பு:சென்னை சூப்பர் கிங்ஸ் துடுப்பாட்டக்காரர்கள்
சாமா

**சாமா** இராகம் கருநாடக இசையில் பயன்படும் இராகங்களில் ஒன்றாகும். இது இருபத்தெட்டாவது மேளகர்த்தா இராகமும், "பாண" என்று அழைக்கப்படும் ஐந்தாவது சக்கரத்தின் நான்காவது இராகமுமாகிய அரிகாம்போதியின் ஜன்னிய இராகம் ஆகும். பண்டைய தமிழிசைப் பண்களில் **ஆந்தாளிக்குறிஞ்சி** என்னும் பெயருடன் அழைக்கப்படுகிறது.

## இலக்கணம்
thumb|right|300px|சாமா ஆரோகண சுரங்கள் C யிலிருந்து தொடக்கம்
thumb|right|300px|சாமா அவரோகண சுரங்கள் C யிலிருந்து தொடக்கம்

இந்த இராகத்தில் சட்சம் (ச), சதுச்ருதி ரிசபம் (ரி2), சுத்த மத்திமம் (ம1), பஞ்சமம் (ப), சதுச்ருதி தைவதம் (த2), அந்தர காந்தாரம் (க3), சதுச்ருதி ரிசபம் (ரி2) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:

இந்த இராகத்தில் எல்லாச் சுரங்களும் முழுமையாக அமையாததால் இது "வர்ஜ" இராகம் எனப்படும். இதன் ஆரோகணத்தில் 5 சுரங்களும் அவரோகணத்தில் 6 சுரங்களும் உள்ளன. இதனால் இது "ஔடவ சாடவ" இராகம் எனப்படுகின்றது. 

## மேற்கோள்கள்

## உசாத்துணைகள்
* Dr. S. Bhagyalekshmy, *Ragas in Carnatic Music*, CBH Publications, Trivandrum, Published 1990
* B. Subba Rao, *Raganidhi*, The Music Academy, Madras, Published 1965, 4th reprint 1996

## வெளியிணைப்புகள்
* கர்நாட்டிகா இணையத் தளம்.

பகுப்பு:அரிகாம்போதியின் ஜன்னிய இராகங்கள்
வீ. நாகம் அய்யா

**வீரராகவபுரம் நாகம் அய்யா (Veeraraghavapuram Nagam Aiya)** 1850 - 1917) இந்திய வரலாற்றாளரும், பொதுத்துறை அலுவலரும் ஆவார். இவர் திருவிதாங்கூர் கெஜட்டீர் என்ற முக்கியமான தகவல் தொகுப்பு நூலை உருவாக்கியவர். 
 
## வாழ்க்கைக் குறிப்பு
நாகம் அய்யா தமிழ்நாடு, திருநெல்வேலி மாவட்டம் வீரராகவபுரம் என்ற ஊரில் 1850 திசம்பரில் பிறந்தார். இவரது தாய்மொழி தெலுங்கு. இவரது முன்னோர் திருவனந்தபுரத்திற்கு குடியேறினார்கள். திருவனந்தபுரம் மன்னர் கல்லூரியில் பட்டப்படிப்பை 1870இல் முடித்தார். அக்கல்லூரியின் முதல் பட்டதாரி இவரேயாவார்.

1870லேயே இவர் அரசில் முதுநிலை எழுத்தராக நியமனமானார். 1872ல் வட்டாட்சியர் பதவி உயர்வு பெற்றார். 1883இல் திவான் பேசுகாராக [தலைமை கணக்காயர்] பதவி உயர்வு பெற்றார். 1875இல் 24 வயதான நாகம் அய்யா திருவிதாங்கூரின் முதல் மக்கள்தொகை கணக்கெடுப்புக்கு தலைமை அதிகாரியானார்.

## ஆக்கம்
1904இல் சென்னை இராசதானியின் அரசு தகவல்தொகுதி (கெஜட்டீர்) போன்ற ஒன்றை திருவிதாங்கூருக்கும் உருவாக்கும் பொறுப்பு நாகமய்யாவுக்கு வழங்கப்பட்டது. இவரால் எழுதப்பட்டு 1906இல் வெளிவந்த திருவிதாங்கூர் கெஜட்டீர் இன்றும் அச்சில் உள்ளது.

## இணைப்பு
* V. Nagam Aiya , THE TRAVANCORE STATE MANUAL Vol.I

பகுப்பு:இந்திய வரலாற்றாளர்கள்
பகுப்பு:1850 பிறப்புகள்
பகுப்பு:1917 இறப்புகள்
விக்கியா

**விக்கியா** என்பது எவரும் ஒரு விக்கியைத் துவங்க வகைசெய்யும் இணையதளம் ஆகும். இது 2004 ஆம் ஆண்டு ஜிம்மி வேல்சு மற்றும் ஆஞ்செலா பீஸ்லி ஆகியோரால் துவங்கப்பட்டது. முதலில் விக்கிசிட்டீஸ் என்று அழைக்கப்பட்ட இது 27.03.06 அன்று விக்கியா எனப் பெயர் மாற்றம் பெற்றது.

விக்கியாவில் உள்ள அனைத்து உள்ளடக்கங்களும் குனூ வகை பதிப்புரிமை அல்லது கிரியேட்டிவ் காமன்ஸ் உரிமங்கள் கொண்டவை ஆகும். எனவே யாரும் ஒரு விக்கியைத் தொகுக்கலாம். ஒரு விக்கியை யாரும் சொந்தம் கொண்டாடவோ தானே அதன் தலைவர் என்றோ சொல்ல முடியாது.

மீடியாவிக்கி மென்பொருளைப் பயன்படுத்தியே விக்கியா தளம் இயங்குகிறது.

விக்கியா தளம் தனக்குத் தேவையான பணத்தை விளம்பரங்கள் மூலம் பெறுகிறது. விக்கிப்பீடியாவோ தனக்குத் தேவையான பணத்தை நன்கொடைகள் மூலம் மட்டுமே பெறுகிறது.

பகுப்பு:மீடியாவிக்கி வலைத்தளங்கள்
பகுப்பு:வலைத்தளங்கள்
இம்கோய்

**இம்கோய்** (m̀hgòi) என்பது ஒரு கண்டோனீசு மொழி சொல்லாகும். இதன் பொருள் **மன்னிக்கவும்** என்பதாகும். சாதாரணமாக எல்லா மொழிகளிலும் "மன்னிக்கவும்" எனும் சொல் இருந்தாலும், இச்சொல்லின் பயன்பாடு சமுதாயங்களிடையே வேறுபடுகின்றன. சில சமுதாயங்களின் பழக்கவழக்கதையும் வெளிப்படுத்திவிடுகின்றன.

## சிறப்பு
இச்சொல் ஒரு சாதாரண கண்டோனீசு மொழி சொல் என்றாலும், இச்சொல் ஒரு சமுதாயத்தின் பண்பாட்டை அல்லது நல்பழக்க வழக்கத்தை வெளிப்படுத்தும் வகையில் காணப்படுவதே இதன் சிறப்பாகும்.

வீதிகளில், சந்தைகளில், கடைத்தெருக்களில் பொதுவாக ஒருவர் சொல்வது இன்னொருவருக்கு விளங்கவில்லையென்றால், பாதையில் எவரேனும் குறுக்காக நின்றால், ஒருவரது கவனத்தை தன்பக்கம் திருப்புவதற்கென்றால், ஹொங்கொங் வாழ் ஹொங்கொங்கர்கள் இயல்பாகவே "இம்கோய்" எனும் சொல்லைப் பயன்படுத்துகின்றனர். 

### வண்டில் தள்ளுவோர் மற்றும் மூடை சுமப்போர்
சாதாரணமாக இலங்கை, இந்தியா போன்ற நாடுகளில் சந்தைப்பகுதியில் வண்டில் தள்ளுவோர், மூடை சுமப்போர் தமது பணிகளின் போது எதிரே உள்ளவரை திசைத்திருப்ப **ஏய்** அல்லது **ஓய்** போன்ற சொற்களையே பயன்படுத்துகின்றனர். எம்ஜிஆர் நடித்த ரிக்சாகாரன் திரைப்படத்திலும், எதிரே உள்ளோரின் கவனத்தை திருப்ப **ஓரம் போ!  ஓரம் போ!!** என்றே கூவிச்செல்வார். ஆனால் ஹொங்கொங்கில் அதே பணிகளை செய்வோர் "இம்கோய்" எனும் சொல்லையே பயன்படுத்துகின்றனர். இது ஹொங்கொங்கரின் நல்பழக்க வழக்கங்களில் ஒன்றாகும்.

## இவற்றையும் பார்க்கவும்
* பஞ்ஞாவ்
* வய்
* கண்டோனிசு எண்கள்

பகுப்பு:கண்டோனிசு மொழி
பகுப்பு:ஹொங்கொங் சிறப்பாக்கங்கள்
சிந்துபுரம்

**சிந்துபுரம்** என்பது இலங்கையின் வட மாகாணத்தில் யாழ்ப்பாண மாவட்டத்தில் வட்டுக்கோட்டையில் இருக்கும் ஒரு பழமையும் கலையும் கோவில்களும் நிறைந்த ஒரு கிராமமாகும். கிபி 1638 இற்குப் பின் போர்த்துக்கேயர் காலத்தில் இங்கு குடியிருப்புக்கள் ஏற்பட்டது.

சிந்து வெளி நாகரீகத்தை பூர்விகமாகக்கொண்ட மக்களால் ஏற்படுத்தப்பட்ட குடியிருப்பு என்றபடியால் சிந்துபுரம் என்று இக்கிராமத்திற்கு பெயர் வந்தது என்று சொல்லப்படுகிறது. நாட்டுக்கூத்தும் நாட்டு மருத்துவமும் இந்தக் கிராமத்தின் சிறப்புகள் ஆகும். பல கல்விமான்களும் மருத்துவர்களும் கவிஞர்களும் கலைஞர்களும் இங்கு பிறந்துள்ளனர். இலங்கையின் நாட்டுப்பண்ணை இயற்றிய முதுதமிழ்ப் புலவர் மு. நல்லதம்பி இந்தக் கிராமத்தில் பிறந்தவர். போத்துக்கேயர், ஒல்லாந்தர் காலத்தில் இங்கு சைவக்கோவில்கள் பெரிதும் அச்சுறுத்தலுக்கு உள்ளாகியது. எனினும் இவ்வூர்மக்களின் போராட்டங்களினாலும், தியாகங்களினாலும் கோவில்கள் தப்பியது. இந்தக்கிராமத்தின் தனித்துவமான நாட்டுக்கூத்து பல தலைமுறைகளாக ஆடப்பட்டு வருகின்றது சிறப்பாகும். புராண, இதிகாச நாட்டுக்கூத்துக்கள் இன்றும் ஆடப்பட்டு வருவது தமிழ் கூறும் நல்லுழகில் இங்கு மட்டுமே. 1907 ஆண்டிற்கு முன்பிருந்தே இக்கிராமம் சிந்துபுரம் என்று அழைக்கப்பட்டு வருகிறது என்பதற்கு ஆதாரங்கள் இருக்கிறது. எனினும் இடைபட்ட காலங்களில் வேறு சில பெயர்கள் கொண்டும் இக்கிராமம் அழைக்கப்பட்டது. எனினும் சிந்துபுரம் எனும் இதன் பழமை வாய்ந்த பெயர் மீண்டும் இவ்வூர் மக்களின் பெருமுயற்சியால் நிலைநாட்டப்பட்டு விட்டது.

## அமைவிடம்
யாழ்நகரில் இருந்து 7கி.மீ தூரம் வட மேற்கில்.9°443"42'அகலாங்கிலும் 79°57"7"நெட்டாங்கிலுமாக சிந்துபுரத்தின் மையம் அமைந்துள்ளது. வடக்கே சித்தங்கேணியும் கிழக்கே தாவடியும் மேற்கே சுழிபுரமும், தெற்கே மூளாய்ப்பகுதியும் இதன் எல்லைகளாகும்.
சிந்துபுரம் கிராம இணையத்தளம் 

பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
வய்

**வய்** (wái) என்பது ஒரு கண்டோனீசு மொழி சொல்லாகும். இச்சொல்லுக்கு இணையான தமிழ் சொல் இல்லை. இருப்பினும் இச்சொல்லுக்கு இணையான பயன்பாடாக "Hello" எனும் ஆங்கிலச் சொல்லே தமிழர் பயன்பாட்டில் உள்ளது. தமிழர் மட்டுமன்றி உலகின் அதிகமான மொழியினரின் பயன்பாட்டிலும் "Hello" எனும் சொல் தான் பயன்படுகிறது. அதேவேளை ஹொங்கொங் வாழ் கண்டோனிசு மொழி பேசும் ஹொங்கொங் மக்களின் பயன்பாட்டில் பயன்படும் இந்த "வய்" எனும் சொல் ஒரு தனித்துவமானச் சொல்லாகப் பயன்படுவது ஒரு சிறப்பம்சமாகும்.   குறிப்பாக நகர்பேசி மற்றும் தொலைபேசி அழைப்பின் போது ஹலோ என்பதற்கு இணையாக "வய்" எனும் சொல்லே இம்மக்களால் பயன்படுத்தப்படுகின்றது.

அதேவேளை ஹொங்கொங் கண்டோனிசு மொழி பேசும் மக்களைத் தவிர, ஹொங்கொங் வாழும் ஏனைய சமுகத்தினரின் பேச்சு வழக்கிலும் இச்சொல் அடிக்கடி பயன்படுவதும் உண்டு. தமிழரில் சிலரும் பேச்சு வழக்கின் போது, குறிப்பாக அழைப்பேசி அழைப்பின் போது "வய்" என்று அழைத்து பழக்கப்பட்டோரும் உளர். 

## இவற்றையும் பார்க்கவும்
* பஞ்ஞாவ்
* இம்கோய்
* கண்டோனிசு எண்கள்

பகுப்பு:கண்டோனிசு மொழி
பகுப்பு:ஹொங்கொங் சிறப்பாக்கங்கள்
மாதவராஜ்

thumb|right|மாதவராஜ்
**மாதவராஜ்** ஒரு தமிழக எழுத்தாளர். இவரது முதல் சிறுகதை *மண்குடம்* இலக்கியச் சிந்தனையின் 1986 ஆண்டிற்கான சிறந்த 12 சிறுகதைகளில் ஒன்றாகத் தேர்ந்தெடுக்கப்பட்டது. இவரது சொந்த ஊர், திருச்செந்தூர் அருகே செங்குழி என்னும் சிற்றூர்.

## எழுதியவை
### கதைகள்
*இராஜ குமாரன் சிறுகதை தொகுப்பு - மீனாட்சி புத்தக நிலையம் (எழுத்தாளர் ஜெயகாந்தன் முன்னுரையோடு)
**போதி நிலா* - சிறுகதைத் தொகுப்பு - வம்சி பதிப்பகம் 
*குருவிகள் பறந்துவிட்டன - சொற்சித்திரங்களின் தொகுப்பு - வம்சி பதிப்பகம்
* *புத்தரைப் பார்த்தேன்* - சொற்சித்திரங்கள் - அமேசான்
**காற்றுக்கென்ன வேலி* - தடை செய்யப்பட்ட புத்தகங்கள்  - அமேசான்
**இரண்டாம் இதயம்* (சில அனுபவங்களின் தொகுப்பு )  - பாரதி புத்தகாலயம் 
**க்ளிக்* (நாவல்) - பாரதி புத்தகாலயம்

### வேறு
**சேகுவேரா - சி.ஐ.ஏ குறிப்புகளின் பின்னணியில்* - பாரதி புத்தகாலயம்
**காந்தி புன்னகைக்கிறார்* - பாரதி புத்தகாலயம்
**ஆதலினால் காதல் செய்வீர்* - பாரதி புத்தகாலயம்
**என்றென்றும் மார்க்ஸ்]* - பாரதி புத்தகாலயம்
*மனிதர்கள் உலகங்கள் நாடுகள் (உலகமயமாக்கல் குறித்து எழுத்தாளர் சு.வெங்கடேசனோடு இணைந்து எழுதியது) - பாரதி புத்தகாலயம்
*வீரசுதந்திரம் வேண்டி - ( சுதந்திரப் போராட்ட வரலாற்றுக் குறிப்புகள்)
** உடைந்த முட்டையும் தலையெட்டிப் பார்த்த டைனசரும்* (இந்துத்துவா) 
** உங்களை உற்றுப் பார்க்கும் மலைப்பாம்பு* (இந்திய பாசிசம் பற்றிய குறிப்புகள்) 
** பொய் மனிதனின் கதை*  (அரசியல் கட்டுரைகள்) - பாரதி புத்தகாலயம்

## மேற்கோள்கள்

பகுப்பு:தமிழக எழுத்தாளர்கள்
பகுப்பு:தமிழ் எழுத்தாளர்கள்
பகுப்பு:தமிழ் ஆவணப்படக் கலைஞர்கள்
பகுப்பு:தூத்துக்குடி மாவட்ட மக்கள்
ஆபேரி

**ஆபேரி** இராகம் கருநாடக இசையில் பயன்படும் இராகங்களில் ஒன்றாகும். இது 22வது மேளகர்த்தா இராகமும், "வேத" என்று அழைக்கப்படும் நான்காவது சக்கரத்தின் நான்காவது இராகமுமாகிய கரகரப்பிரியாவின் ஜன்னிய இராகம் ஆகும். 

## இலக்கணம்
thumb|right|250px|ஆரோகணம் உதயரவிச்சந்திரிகாவின் சுரங்கள் C யிலிருந்து தொடக்கம்
thumb|right|250px|அவரோகணம் கரகரப்பிரியாவின் சுரங்கள் C யிலிருந்து தொடக்கம்

இந்த இராகத்தில் சட்சம் (ச), சாதாரண காந்தாரம் (க2), சுத்த மத்திமம் (ம1), பஞ்சமம் (ப), கைசிக நிசாதம் (நி2), சதுச்ருதி தைவதம் (த2), சதுச்ருதி ரிசபம் (ரி2) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:

இந்த இராகத்தில் எல்லாச் சுரங்களும் முழுமையாக அமையாததால் இது "வர்ஜ" இராகம் எனப்படும். இதன் ஆரோகணத்தில் 5 சுரங்களும் அவரோகணத்தில் 7 சுரங்களும் உள்ளன. இதனால் இது "ஔடவ சம்பூரண" இராகம் எனப்படுகின்றது.

## உருப்படிகள்

## இவற்றையும் பார்க்கவும்
* ஜன்னிய இராகங்களின் பட்டியல் - அகரவரிசைப் பகுப்பு

## மேற்கோள்கள்


## வெளியிணைப்புகள்
* கர்நாட்டிகா இணையத் தளம்.

பகுப்பு:கரகரப்பிரியாவின் ஜன்னிய இராகங்கள்
முதியோர் காப்பகம்

வயது அதிகமாக இருப்பவர்களை அவர்களது பிள்ளைகள் கைவிட்டுவிட்ட நிலையில் அல்லது பராமரிக்க முடியாத நிலையில் முதியோர்களுக்கு காப்பிடம் ஒன்று தேவையாக உள்ளது. இந்தக் காப்பிடங்களை அரசு அல்லது தனியார் தொண்டு நிறுவனங்கள் **முதியோர் காப்பகம்** அமைத்து வயதடைந்த முதியவர்களைப் பராமரிக்கும் பணிகளைச் செய்கின்றன. இந்த முதியோர் காப்பகங்களில் சில அரசின் நிதியுதவியுடன் கட்டணம் எதுவும் பெறாமல் செயல்படுகின்றன. சில மாதந்தோறும் குறிப்பிட்ட அளவு கட்டணங்களைப் பெற்றுக் கொண்டு செயல்படுகின்றன. 

பகுப்பு: காப்பகங்கள்
வி. சாந்தா

மருத்துவர் **வி. சாந்தா** (*Dr. V. Shanta*, மார்ச் 11, 1927 – சனவரி 19 , 2021)  இந்தியாவின் புகழ்பெற்ற புற்றுநோய் மருத்துவ நிபுணர் ஆவார். இவர் சென்னை அடையாறு புற்றுநோய்க் கழகத்தின் தலைவராகப் பணியாற்றியவர். இவர் மக்சேசே விருது, பத்மசிறீ, பத்ம விபூசண் போன்ற புகழ்பெற்ற விருதுகளைப் பெற்றுள்ளார். அடையாறு புற்றுநோய்க் கழகத்திலே 1955 ஆம் ஆண்டில் பணியில் இணைந்த இவர், அதில் பல முக்கிய பதவிகளில் பணியாற்றினார். 1980 முதல் 1997 வரை அதன் இயக்குனராகப் பணியாற்றினார். உலக சுகாதார அமைப்பில் சுகாதாரம் குறித்த ஆலோசனைக் குழுவின் உறுப்பினராக இருந்தார்.

## வாழ்க்கைக் குறிப்பு
சென்னையில் மைலாப்பூரில் பிறந்தவர் சாந்தா. பி. எஸ். சிவசாமி பெண்கள் உயர் பள்ளியில் கல்வி கற்ற இவர் 1949-இல் சென்னை மருத்துவக் கல்லூரியில் மருத்துவராகப் பட்டம் பெற்றார். 1955 இல் எம்.டி பட்டம் பெற்றார்.

## படைப்புகள்
* My Journey, Memories, V Shanta எனும் நூல், தமிழில் பத்மநாராயணன் என்பவரால் மொழிபெயர்க்கப்பட்டது .

## விருதுகள்
*மக்சேசே விருது (2005)
*பத்மசிறீ (1986)
*பத்ம பூசண் (2006)
* நாயுடம்மா நினைவு விருது, 2010
* தமிழக அரசின் ஔவையார் விருது, 2013
* பத்ம விபூசண் 

## மறைவு
மரு. வி. சாந்தா தனது 94-வது அகவையில் 2021 சனவரி 19 அன்று சென்னையில் உள்ள தனியார் மருத்துவமனையில் காலமானார்.

## மேற்கோள்கள்

## வெளி இணைப்புகள்
*Interview with Dr Shanta - Frontline Volume 22 - Issue 17, Aug 13 - 26, 2005 http://flonnet.com/fl2217/stories/20050826005712600.htm 
*The 2005 Ramon Magsaysay Award for Public Service-CITATION for Dr V. Shanta http://www.rmaf.org.ph/Awardees/Citation/CitationShantaV.htm 

பகுப்பு:பத்மசிறீ விருது பெற்ற மருத்துவத்துறையினர்
பகுப்பு:1927 பிறப்புகள்
பகுப்பு:தமிழ்ப் பெண் மருத்துவர்கள்
பகுப்பு:ரமோன் மக்சேசே விருது பெற்றோர்
பகுப்பு:பத்ம விபூசண் விருது பெற்ற தமிழர்கள்
பகுப்பு:2021 இறப்புகள்
பகுப்பு:இந்தியப் பெண் மருத்துவர்கள்
பகுப்பு:இந்தியப் புற்றுநோயியலாளர்கள்
பகுப்பு:மதராசு மருத்துவக் கல்லூரி மேனாள் மாணவர்கள்
பகுப்பு:சந்திரசேகர் குடும்பம்
தம்பிலுவில் ஜெகா

**தம்பிலுவில் ஜெகா** எனும் புனைபெயரில் எழுதும் இவரின் இயற்பெயர் ஜெகதீஸ்வரி நாதன். ஈழத்துக் கவிஞர், எழுத்தாளர்.

## வாழ்க்கக் குறிப்பு
இலங்கையின் கிழக்கு மாகாணத்தில் தம்பிலுவில் மத்திய மகா வித்தியாலயத்தில் கல்வி பயின்றபோது தனது 12 வது வயதில் 'அன்னை" எனும் கவிதை மூலம் எழுதத் தொடங்கினார். 1972 முதல் இலங்கை ஒலிபரப்புக் கூட்டுத்தாபனத்தில் 'சிறுவர் மலர்’, 'பூவூம்பொட்டும்’, 'வாலிபர் வட்டம்’, 'ஒலிமஞ்சரி’, 'இளைஞர் மன்றம்’ போன்ற
வானொலி நிகழ்ச்சியில் இவரது கவிதைகள் ஒலிபரப்பாயின. தினகரன், வீரகேசரி, சிந்தாமணி போன்ற பத்திரிக்கைகளில் இவரது 50 ற்கும் மேற்பட்ட கவிதைகள் வெளியாகியிருந்தன.

தம்பிலுவில் மத்திய மகா வித்தியாலயத்தில் தமிழாசிரியராகக் கடமையாற்றும் இவர் உயர்தர மாணவர் ஒன்றியத்தின் பத்திரிகைப் பொறுப்பாசிரியராக இருந்து கமலம், முத்தாரம், செந்தாமரை போன்ற சஞ்சிகைகளையும் வெளியிட்டார். 'கோகிலம்" சஞ்சிகையின் துணை ஆசிரியராகவும் இருந்த இவரின் கவிதைகள் கோகிலம், காற்று, தூது, இந்துமதி, இதயசங்கமம், நிறைமதி போன்ற சஞ்சிகைகளில் வெளிவந்ததுடன் பெண் சஞ்சிகையில் தற்போதும் வெளிவந்துகொண்டிருக்கிறது.

பல கவியரங்குகளிலும் பங்குகொண்ட இவர் 'செங்கதிர்’ சஞ்சிகையின் 2008 பங்குனி சர்வதேச மகளிர் சிறப்பிதழை அலங்கரித்தார். சூரியா பெண்கள் அபிவிருத்தி நிலைய வெளியீடுகளான 'கண்ணாடி முகங்கள்’, 'கவிதைகள் பேசட்டும்’ போன்ற கவிதைத் தொகுப்புகளில் இவரது கவிதைகள் வெளிவந்துள்ளன.

## வெளியான நூல்கள்
**இன்னும் விடியவில்லை* (கவிதைத் தொகுப்பு, 1998)

## விருதுகள்
*1996 இல் திருக்கோயில் பிரதேச சாகித்திய விழாவில் பொன்னாடை போர்த்திக் கௌரவிக்கப்பட்டார்.
*1993, மார்ச் 14 இல் அன்றைய அரசுத்தலைவர் ஜே. ஆர். ஜெயவர்த்தன அவர்களால் 'கவிக்கோகிலம்’ எனும் விருது வழங்கப்பட்டது.
## வெளியிணைப்பு
* தம்பிலுவில் ஜெகாவின் கலை இலக்கியப் பிரவேசம் 
* கவிக்கோகிலம் "தம்பிலுவில் ஜெகா

பகுப்பு:ஈழத்து எழுத்தாளர்கள்
பகுப்பு:ஈழத்துக் கவிஞர்கள்
பகுப்பு:தமிழ்ப் பெண் எழுத்தாளர்கள்
பகுப்பு:தம்பிலுவில்
பகுப்பு:தமிழ்ப் பெண் கவிஞர்கள்
பங்காசி

**பங்காசி** (*Banghazi*, அரபு மொழி: بنغازي), லிபியாவில் வடக்கே மத்தியதரைக் கடல்கரையில் அமைந்துள்ள நகரமாகும், இங்கு கிட்டதட்ட 6.37.000 மக்கள் வசிக்கின்றனர். (2003), லிபியாயாவின் தலைநகரான திரிப்பொலிக்கு அடுத்து பன்றாசி இரண்டாவது பெரிய நகர் ஆகும்.

## குறிப்புகள்

பகுப்பு:லிபியாவின் நகரங்கள்
லு சாஃவ்சி

**லு சஃவ்சி** (Liu Shaoqi, 24 நவம்பர் 1898 – 12 நவம்பர் 1969) சீனப் புரட்சிவாதி, அரசியல்வாதி, கோட்பாட்டாளர்.  இவர் சீனா அரசின் தலைவராக 1959 இருந்து 1968 வரை இருந்தார்.  இக் காலத்தில் சீன பொருளாதார மீள்கட்டமைப்புக்கான பல திட்டங்களைச் செயற்படுத்தினார்.  இவர் மாவோவின் அதிகாரத்திற்குச் சவாலாக அமைந்துவிடுவார் என்று மாவோ கருதினார்.  இதனால் 1960 களின் இறுதியில் இவர் மாவோவிற்கு வேண்டத்தகாதவர் ஆனார்.  இவரை வலது சாரி எனறு குற்றம்சாட்டி, மாவோ பண்பாட்டு புரட்சியின் சாட்டாக, துரோகி என்றும், முதலாளித்துவ கையாள் என்றும் குற்றம்சாட்டி பொது வாழ்வில் இருந்து காணாமல் போகச் செய்தார்.  இவர் கடுமையாக நடத்தப்பட்டு, 1969 ஆம் ஆண்டு இறந்தார்.  இவரை 1978 ஆம் ஆண்டு சீனாவுக்குத் தலைவராக வந்த டங் சியாவுபிங் கவுரவித்தார்.

பகுப்பு:சீனத் தலைவர்கள்
பகுப்பு:1898 பிறப்புகள்
பகுப்பு:1969 இறப்புகள்
நால்வர் குழு (சீனா)

**நால்வர் குழு** என்பது சீனப் பண்பாட்டுப் புரட்சியை முன்னெடுத்தாகக் பின்னர் சீன அரசால் (சீனப் பொதுவுடமைக் கட்சியால்) குற்றம் சாட்டப்பட்ட சீனப் பொதுவுடமைக் கட்சியின் நான்கு முக்கிய உறுப்பினர்களைக் குறிக்கிறது.  இவர்கள் சீனப் புரட்சிக்கு துரோகம் இழைத்தாகக் தீர்ப்பு வழங்க்கப்பட்டு, ஆயுள் தண்டனை வழங்கப்பட்டது.  சீனப் புரட்சியை பாதுக்காக்க என முன்னெடுக்கப்பட்டதாகக் கூறப்பட்ட பண்பாட்டுப் புரட்சியின் முக்கிய தலைவர்களே சீனப் புரட்சிக்கு துரோகம் இழைத்தாக ஆயுள் தண்டனை வழங்கப்பட்டது என்பது இங்கு குறிப்பிடத்தக்கது.  

பகுப்பு:சீன வரலாறு
சீனப் புரட்சி (1911)

**1911 சீனப் புரட்சி** அல்லது Xinhai Revolution என அறியப்படுவது சீனாவை ஆண்ட சிங் வம்ச (1636-1911) முடியாட்சி ஆட்சியை முடிவுக்கு கொண்டுவந்து, சீனாவை குடியரசு நாடாக நிறுவிய முக்கிய புரட்சி ஆகும்.

பொருளாதர சீரழிவு, சிங் வம்ச அரசின் ஊழல், அன்னிய அரசுகளின் ஆக்கிரமிப்பில் இருந்து சீனாமை பாதுக்கக்க முடியாமை, சிங் வம்சர்களின் சிறுபான்மை மரபு, மேற்குலக தாக்கங்கள் என பல இந்தப் புரட்சிக்கு காரணங்களாக அமைந்தன.  

## மேற்கோள்கள்

பகுப்பு:சீனப் புரட்சிகள்
பகுப்பு:1911 நிகழ்வுகள்
முதலாம் சீன சப்பானியப் போர் (1894-1895)

**முதலாம் சீன சப்பானியப் போர்** (1 ஆகத்து 1894 – 17 ஏப்பிரல் 1895) என்பது சீனாவின் அப்போதை சிங் வம்ச அரசுக்கும், சப்பானிய மெய்சி அரசுக்கும் இடையே கொரியாவுக்காக நடந்த போர் ஆகும். இந்தப் போரில் சப்பான் சீனாவை வெற்றி கொண்டது. இதனால் சீனாவின் சிங் வம்ச ஆட்சி பலவீனம் அடைந்ததைக் காட்டியது. சப்பானினி மெய்சி மீள்விப்பு வெற்றி கண்டதையும் காட்டியது. கிழக்கு ஆசியாய அதிகாரம் சீனாவில் இருந்து சப்பானுக்கு மாறிற்று.

பகுப்பு:சீன வரலாறு
பகுப்பு:சப்பானிய வரலாறு
பகுப்பு:சப்பானிய இராணுவ வரலாறு
தேற்றம்

**தேற்றம்** *(theorem)* என்பது கணிதவியலில் நிறுவப்பட்ட ஒரு கருத்து ஆகும். ஏற்கெனவே நிறுவப்பட்ட வேறோரு தேற்றத்தைப் பயன்படுத்தியும் தர்க்க ரீதியில் புதிய தேற்றங்கள் நிறுவப்படுகின்றன. தேற்றங்கள் இரண்டு பகுதிகளால் ஆனவை. முதல் பகுதி கொள்கைப் பகுதி. இரண்டாம் பகுதி முடிவுகள் பகுதி.

கருதுகோள்களுக்கும் தேற்றங்களுக்கும் பெரிய வித்தியாசம் உண்டு. தேற்றங்கள் தர்க்க அடிப்படையிலானவை. கருதுகோள்களோ அனுபவ அடிப்படையிலானவை.

பித்தாகரஸ் தேற்றம் பரவலாக அறியப்பட்ட ஒன்றாகும். குறைந்தது 370 சான்றுகளைக் கொண்டு இத்தேற்றத்தை நிறுவ முடியும்.

## புறச்சான்றுகள்

பகுப்பு:கணிதத் தேற்றங்கள்
தைப்பிங் கிளர்ச்சி

**தைப்பிங் கிளர்ச்சி** என்பது தெற்கு சீனாவில் 1850 இருந்து 1864 வரை நடந்த ஒரு பரந்த உள்நாட்டுப் போர் ஆகும். இது கிறித்தவ சமயம் மாறிய அங்-கியு-சுவான் (Hong Xiuquan) என்பவரின் தலைமையைல் சிங் வம்சத்துக்கு எதிராக நடந்தது. இதில் 20 மில்லியன் வரையான மக்கள் இறந்தனர். இறந்தவர்களில் பெரும்பாலானவர்கள் பொது மக்கள். சிங் அரசு இந்த கிளர்ச்சியில் வெற்றி பெற்றது. இதில் பிரெஞ்சு, பிரித்தானிய அரசுகளும் சிங் அரசுக்கு உதவி செய்தன.

## இவற்றையும் பார்க்க

## உசாத்துணை

## வெளி இணைப்புகள்

* Taiping Rebellion.com Narrative history, with many illustrations, a Timeline, and a detailed Map of the Rebellion.
* The Land System of the Heavenly Kingdom Document of 1853. (Chinese Cultural Studies Brooklyn College)
* The Taiping Rebellion [BBC] Discussion with Rana Mitter, University of Oxford; Frances Wood British Library; and Julia Lovell, University of London.

பகுப்பு:சீன வரலாறு
பகுப்பு:குறுங்கட்டுரைகள்
போலி இறைவாக்கினர்

**போலி இறைவாக்கினர்** *(false prophet)* என்பவர் தனக்கு இறைவாக்கு உரைக்கும் வல்லமை அல்லது இறை தூண்டுதல் இருப்பதாகப் பொய்யுரைப்பவர் ஆவார். ஒரே சமயத்தில் ஒரு பிரிவினரால் இறைவாக்கினராக ஏற்கப்படுவோர் பிறரால் போலி இறைவாக்கினராகக் கருதப்படலாம்.

## கிறித்தவத்தில்
கிறித்தவத்தில் போலி இறைவாக்கினர் சாத்தானால் தூண்டப்பட்டவர்கள் என்று கருதப்படுகிறார்கள். விவிலியத்தின் புதிய ஏற்பாட்டில் பல போலி இறைவாக்கினர்களைக் குறித்த குறிப்பு உள்ளது. புதிய ஏற்பாட்டின் பல இடங்களில் இறுதி நாட்களில் போலி இறைவாக்கினர் பலர் தோன்றுவர் என இயேசு எச்சரித்ததாக சொல்லப்பட்டுள்ளது.

## இசுலாமிய சமயத்தில்
இசுலாமிய சமயத்தினரைப் பொறுத்த வரை முகம்மது நபியே இறுதி இறைத்தூதர் ஆவார். எனவே அவருக்குப் பின்னர், *இறைத்தூதர்* என்று தன்னைச் சொல்லிக் கொள்ளும் எவரும் போலிகளே ஆவர்.

## மேற்கோள்கள்

பகுப்பு:சமய நம்பிக்கையும் போதனையும்
தர்மதீர்த்தர்

**சுவாமி தர்ம தீர்த்தர்** (1892-1976) நாராயண குருவின் சீடர்களில் ஒருவர். திருவனந்தபுரத்தைச் சேர்ந்தவர்.

## வாழ்க்கை
இவர்து இயற்பெயர் பி.பரமேஸ்வர மேனன். 1892ல் திருவனந்தபுரத்தில் பிறந்தார். வழக்கறிஞர் படிப்பை முடித்தபின்  திருவனந்தபுரம் நீதிமன்றத்தில் பணியாற்றிக்கொண்டிருக்கையில் நாராயணகுருவைப் பற்றி கேள்விப்பட்டார். சிவகிரியில் நாராயணகுருவை சந்தித்து மாணவரானார். பின்னர் நாராயணாகுருவிடம் காஷாயம் வாங்கி  தர்ம தீர்த்தர் என்ற பேருடன் துறவியானார். 1976ல் திருவனந்தபுரத்தில் இறந்தார்.

## பணிகள்
சுவாமி தர்மதீர்த்தர் நாராயணகுரு உருவாக்கிய துறவிகள் அமைப்பான நாராயண தர்மசங்கத்தின் சட்ட வரைவை  உருவாக்கினார். அவரது The Prophet of Peace என்ற பெரிய நூல் நாராயணகுருவை ஆங்கிலம் வழியாக அறிமுகம் செய்த முதல் பெரும் படைப்பாகும். திருவனந்தபுரம் பகுதியில் தாழ்த்தப்பட்டோர் நடுவே கல்விப்பணியாற்றினார்

பகுப்பு:1892 பிறப்புகள்
பகுப்பு:1976 இறப்புகள்
பகுப்பு:மலையாள மக்கள்
ஏர்னஸ்ட் கிளார்க்

**சுவாமி ஏர்னஸ்ட் கிளார்க்** நாராயணகுருவின் ஒரே ஒரு ஆங்கிலேயச் சீடர்.

## வாழ்க்கை
லண்டன் அருகே பிறந்த ஏர்னஸ்ட் கிளார்க் பிரம்மஞான சங்க ஈடுபாடு காரணமாக இந்தியா வந்தார். அன்னி பெசண்டின் தொடர்பால் சென்னையில் தங்கியிருந்தார். திருவனந்தபுரம் வந்தபோது சுவாமி தர்ம தீர்த்தர் வழியாக நாராயணகுருவை அறிமுகம் செய்துகொண்டார். நாராயணகுருவை ஆசிரியராக ஏற்றுக்கொண்டு குருகுலத்திலேயே இருந்தார்

1927ல் கிளார்க் நாராயணகுரு கேட்டுக்கொண்டமைக்கிணங்க மாணவர்களும் ஆசிரியர்களும் வேளாண்மை செய்து பொருளீட்டி கல்விபயிலும் அமைப்பு ஒன்றை சிவகிரியில் உருவாக்கினார். இது பின்னர் காந்திக்கு முன்னுதாரணமாக அமைந்தது. குருகுலத்தில் அப்போதிருந்த கெ.எம்.ஜான் என்பவர் குருவுக்கும் கிளார்க்குக்குமான மொழிபெயர்ப்பாளராக இருந்தார். கிளார்க் அமைத்த ‘Sivagiri Free Industrial and Agricultural Gurukulam' என்ற திட்டம் 1928ல் நாராயணகுரு மரணமடைந்ததனால் நின்றுவிட்டது. குருகுல அரசியலால் மனம் வெறுத்த கிளார்க் அதைவிட்டு வெளியேறினார்.

1942ல் கிளார்க் தமிழ்நாட்டில் கோவையில் குடியேறினார். அங்கிருந்து ‘Life' என்ற ஆன்மீக தத்துவ இதழை வெளியிட்டார். அதில் நாராயணகுருவின் சிந்தனைகளை விரிவாக முன்வைத்தார். 1948ல் இங்கிலாந்து திரும்பிய கிளார்க் அங்கே மரணமடைந்தார்

## பங்களிப்பு
கிளார்க் அவரது லைஃப் இதழில் எழுதிய கட்டுரைகளில் இருந்துதான் தர்மதீர்த்தர் அவரது மாபெரும் நூலான The prophet of peace  க்கான கருத்துக்களை தொகுத்துக்கொண்டார்

பகுப்பு:1948 இறப்புகள்
பகுப்பு:பிரித்தானிய மக்கள்
சீனப் புரட்சி (1949)

**சீனப் புரட்சி 1949** என்பது சீன உள்நாட்டுப் போரில் சீனப் பொதுவுடமைக் கட்சியின் புரட்சியையும் வெற்றியையும் குறிக்கிறது. சீன பொதுவுடமைக் கட்சியின் அதிகாரபூர்வ வரலாற்றில் இது விடுதலைப் போர் எனப்படுகிறது.

சீனப் பொதுவுடமைக் கட்சிக்கும், குவோமின்டாங் அல்லது சீனத் தேசியவாதக் கட்சிக்கும் இரண்டாவது சீன-சப்பானிய போரிக்குப் பின்னர் மூண்டும் முரண்பாடு நிகழ்ந்தது. இதில் சோவியத் ஒன்றியத்தில் இருந்து பொதுவுடமைக் கட்சி சிறிய அளவு உதவி பெற்றது. ஐக்கிய அமெரிக்காவிடம் இருந்து சீனத் தேசியவாதக் கட்சி உதவி பெற்றது. மாவோவின் திறமையான மக்கள் ஒன்று திரட்டலிலும், ஒழுங்கமைப்பில், படை நகர்த்தலாலும் ஆள் தொகையில், ஆயுதப் பலத்தில் பலம் குறைந்த சீனப் பொதுவுடமைக் கட்சி வெற்றி பெற்றது.

பகுப்பு:சீனப் புரட்சிகள்
பகுப்பு:1949 நிகழ்வுகள்
கேரள முதலமைச்சர்களின் பட்டியல்

**கேரள முதலமைச்சர்**, இந்திய மாநிலமான கேரளத்தின் அரசுத் தலைவர் ஆவார். இவர் ஐந்து ஆண்டு காலம் பதவியில் இருப்பார்.
 
## முதலமைச்சர்களின் பட்டியல்

### [[திருவிதாங்கூர்]]

### கொச்சின்

### திருவிதாங்கூர் - கொச்சி
1947இல் இந்தியா விடுதலை அடைந்தபின்னர்  திருவிதாங்கூர் சமஸ்தானம் கொச்சின் அரசும் இணைக்கப்பட்டு திருவிதாங்கூர்-கொச்சின் என பெயர்சூட்டப்படடது. சனவரி 26, 1950 ஆம் ஆண்டு, இந்தியா குடியரசான போது இதற்கு மாநிலமாக சட்ட ஏற்பு கொடுக்கப்பட்டது.

### கேரளா
இந்திய அரசு நவம்பர் 1, 1956ல் நடைமுறைப்படுத்திய மாநில சீரமைப்புச் சட்டம், 1956ன் படி மலபார் மாவட்டம், திருவிதாங்கூர்-கொச்சின் (தமிழ்நாட்டுடன் நாகர்கோவில் மாவட்டமாக இணைந்த நான்கு வட்டங்களைத் தவிர), தென் கனரா மாவட்டத்தின் காசர்கோடு வட்டம், ஆகியவை இணைந்து கேரள மாநிலம் உருவானது. 1957ல் புது மாநிலத்தின் சட்டமன்றத்துக்கு தேர்தல்கள் நடத்தப்பட்டன. — world's first democratically-elected — headed by E.M.S. Namboodiripad.

## இவற்றையும் பார்க்கவும்
* இந்திய முதலமைச்சர்களின் பட்டியல்
* கேரள ஆளுநர்களின் பட்டியல்

## மேற்கோள்கள்

பகுப்பு:இந்தியாவின் மாநில முதலமைச்சர்கள் பட்டியல்கள்
பகுப்பு:கேரள முதலமைச்சர்கள்
பகுப்பு:கேரள அரசு
டேவிட் ஹசி

**டேவிட் ஜோன் ஹசி** (David John Hussey, பிறப்பு: 15 ஜூலை 1977) ஓர் ஆத்திரேலியத் துடுப்பாட்டக்காரர். வலதுகை மட்டையாளரும் வலதுகை புறத்திருப்பப் பந்துவீச்சாளருமான இவர் ஆத்திரேலியத் தேர்வுத் துடுப்பாட்டக்காரர் மைக்கேல் ஹசியின் தம்பி ஆவார்.

## சான்றுகள்

பகுப்பு:ஆத்திரேலியத் துடுப்பாட்டக்காரர்கள்
பகுப்பு:1977 பிறப்புகள்
பகுப்பு:வாழும் மக்கள்
சிங்கப்பூர்த் தமிழ்ச் சிறுகதைகள், கவிதைகள் – ஓர் அடைவு. 1936 – 1960

**சிங்கப்பூர்த் தமிழ்ச் சிறுகதைகள், கவிதைகள் – ஓர் அடைவு. 1936 – 1960** என்பது சிங்கப்பூர் தேசிய நூலகம் வெளியிடப்பட்ட ஒரு தமிழ்ச் சிறுகதைகள், கவிதைகள் அடைவு ஆகும்.  இது முதலாவது தொகுப்பு ஆகும்.  சிங்கப்பூரின் தொடக்க கால தமிழ் ஊடகங்களில் வெளி வந்த தமிழ் சிறுகதைகள், கவிதைகள் பற்றிய தகவல்கள் இதில் திரட்டப்பட்டுள்ளன.  602 சிறுகதைகள் பற்றிய குறிப்புகளும், 538 கவிதைகள் பற்றிய குறிப்புகளும் இதில் உள்ளன.  

## வெளி இணைப்புகள்
* தமிழ் நூல்பட்டியல் வெளியீடு

பகுப்பு:சிங்கப்பூர் தமிழ் இலக்கியம்
பகுப்பு:தமிழ் நூற்பட்டியல்கள்
பகுப்பு:தமிழ் சிறுகதைகள்
பகுப்பு:சிங்கப்பூர் தமிழ் நூற்பட்டியல்கள்
மருமக்கதாயம்

**மருமக்கதாயம்** அல்லது தாய் வழி வாரிசுரிமை (Matrilineal System of Inheritence) என்பது 19 மற்றும் 20ஆம் நூற்றான்டுகளில் கேரள மாநிலத்தின் நாயர் சமுதாய அமைப்பினர் கடைபிடித்து வந்த வாரிசுரிமை முறையாகும். இம்முறைப்படி ஓர் ஆணின் சொத்துக்கு அவனுடைய சகோதரியின் குழந்தைகளே வாரிசுகளாகக் கருதப்பட்டனர். 

ஒரு குழந்தையின் தாய் யார் என்று உறுதியாக தெரிந்த நிலையில் தந்தை யார் என்று உறுதியாகக் கூற முடியாத நிலை ஏற்பட்டதால் மருமக்க தாய முறை நடைமுறைக்கு வந்ததாகக் கருதப்படுகிறது. 

நாயர் சமுதாயத்தினரிடையே வழக்கத்திலிருந்த சம்பந்தம் முறையே (Sambhandam System) இதற்குக் காரணமாக அமைந்தது.

அதாவது கேரள நம்பூதிரி பிராமண குடும்பத்தில் பிறந்த மூத்த ஆண் மட்டுமே ஒன்று அல்லது ஒன்றுக்கு மேற்பட்ட நம்பூதிரி பெண்களை 'வேலி' என்னும் திருமணம் செய்து கொள்ளலாம் என்றும் இரண்டாவது ஆண் முதல் மற்ற ஆண்கள் நாயர் சமுதாய பெண்களுடன் 'சம்பந்தம்' என்னும் தொடர்பு வைத்துக்கொள்ளலாம் என்றும் இருந்த வழக்கம் இந்திய சுதந்திர காலம் வரை கேரளத்தில் நீடித்தது. ஆங்கிலேய அரசு இந்த வழக்கத்தை சட்டப்பூர்வமாக மாற்றித் திருத்தியமைத்து.

இதனால் நம்பூதிரி ஆண்கள் வருகை தந்து செல்லும் நாயர் சமுதாயப் பெண்களுடைய குழந்தைகளின் தந்தை குறித்த சந்தேகம் எழுந்த நிலை காரணமாகவும் நாயர் சமுதாயத்தில் நிலவிய 'பல கணவர் முறை' (Polyandry) காரணமாகவும் மருமக்க தாய முறையைப் பின்பற்றும் குடும்பங்கள் கேரளத்தில் உருவாகின.

இந்த குடும்பங்கள் தறவாடு (Tarawad) என்று அழைக்கப்பட்டன. 

ஒரு தாயுடைய வாரிசுகள் அனைவரும் சேர்ந்து கூட்டுக் குடும்பம் (Joint family) ஆக ஒரே வீட்டில் வாழ்ந்து, ஒரே சமையலறையிலேயே உணவு அருந்தினர். ஒரே  வீட்டில் 30 முதல் 40 பேர் வரை சேர்ந்து வாழ்ந்து வந்தனர். அக்குடும்பத்தின் சொத்துக்களைக் குடும்பத்தின் மூத்த ஆண் மகன் நிர்வகித்து வந்தான். அவன் காரணவன் என அழைக்கப்பட்டான். குடும்ப சொத்து அனைவருக்கும் பொதுவாக இருந்ததால் அதை தனியாக பங்கிடவோ விற்கவோ முடியாது. மருமக்க தாய முறையைக் கடைபிடித்தன் மூலம் குடும்பச் சொத்து பிரிந்து போகாமல் பாதுகாக்கப்பட்டது. மேலும் குழந்தை மணம், விதவைக்கோலம் பூணுதல் ஆகிய பாரம்பரியக் கட்டுப்பாடுகளின்றி நாயர் சமுதாய பெண்கள் அதிக செல்வாக்குடனும் உரிமைகளுடனும் பாதுகாப்புடனும் வாழ இம்முறை உதவியது..

கேரள தமிழக எல்லையில் கன்னியாகுமரியை உள்ளடக்கிய நாஞ்சில்நாட்டில் தோவாளை, அகத்தீசுவரம் ஆகிய தாலுகாக்களில் வாழ்ந்து வந்த வெள்ளாளர் சமுதாய மக்களும் நாயர்களைப் போன்றே மருமக்கதாய முறையை கடைபிடித்து வந்தனர். இவர்கள் மருமக்கள் வழி வெள்ளாளர்கள் எனப்பட்டனர்.

## இவற்றையும் பார்க்க
நாஞ்சில்நாட்டு மருமக்கள்வழி மான்மியம்

## மேற்கோள்கள்


பகுப்பு:உறவுமுறை
பகுப்பு: சொத்துரிமைகள்
பகுப்பு:கேரளப் பண்பாடு
மலேசிய சிங்கப்பூர் நூல்தேட்டம்

**மலேசிய சிங்கப்பூர் நூல்தேட்டம்** என்பது மலேசியா சிங்கப்பூர் நாடுகளில் வெளிவந்த தமிழ் நூல்கள் பற்றிய நூல்பட்டியல் ஆகும். இது நூல்தேட்டம் நூலின் ஒரு பகுதியாகும். இதில் 2081 வெளியீடுகள் பற்றிய விபரங்கள் திரட்டப்பட்டுள்ளன.  இந்த நூல் 432 பக்கங்களைக் கொண்டது.  இதை ந. செல்வராஜா அவர்கள் தொகுத்துள்ளார்.  

## மேற்கோள்கள்


## வெளி இணைப்புகள்
* மலேசிய சிங்கப்பூர் நூல்தேட்டம்  - நூல்

பகுப்பு:சிங்கப்பூர் தமிழ் இலக்கியம்
பகுப்பு:மலேசியத் தமிழ் இலக்கியம்
பகுப்பு:தமிழ் நூற்பட்டியல்கள்
பகுப்பு:மலேசியத் தமிழ் நூற்பட்டியல்கள்
பகுப்பு:சிங்கப்பூர் தமிழ் நூற்பட்டியல்கள்
அச்சிடப்பட்ட தமிழ் நூல்களின் வகைப்படுத்தப்பட்ட பட்டியல் (1865 நூல்)

**அச்சிடப்பட்ட தமிழ் நூல்களின் வகைப்படுத்தப்பட்ட பட்டியல்** (Classified catalogue of Tamil printed books) என்பது 1865 இல் யான் மர்டாக் அவர்களால் வெளியிடப்பட்ட ஒரு ஆங்கில நூல் ஆகும்.  இதில் அதுவரைக்கும் அச்சிடப்பட்டு வெளிவந்த 1755 தமிழ் நூல்கள் பற்றிய விபரங்கள் துறை வாரியாக தொகுக்கப்பட்டுள்ளன.  அக்காலத் தமிழ் இலக்கியம், தமிழ் அச்சுத்துறை, வெளிநாட்டாரின் மொழி சார்ந்த நடவடிக்கைகள் பற்றிய பல அரிய தகவல்களும் இதில் உள்ளன.  இந்த நூல் முழுமையாக கூகிள் நூல்களில் கிடைக்கிறது.

## வெளி இணைப்புகள்
* கூகிள் நூல்களில் Classified catalogue of Tamil printed books

பகுப்பு:ஆங்கில நூல்கள்
பகுப்பு:தமிழ் நூற்பட்டியல்கள்
பகுப்பு:1865 தமிழ் நூல்கள்
பகுப்பு:19 ஆம் நூற்றாண்டுத் தமிழ் நூல்கள்
தேவாமிர்தவர்சினி

**தேவாமிர்தவர்சினி** இருபத்தோராவது மேளகர்த்தா இராகமும், "வேத" என்று அழைக்கப்படும் நான்காவது சக்கரத்தின் நான்காவது இராகமுமாகிய கரகரப்பிரியாவின் ஜன்னிய இராகம் ஆகும்.

## இலக்கணம்
இந்த இராகத்தில் சட்சம் (ச), சதுச்ருதி ரிசபம் (ரி2)சாதாரண காந்தாரம் (க2), சுத்த மத்திமம் (ம1), சதுச்ருதி தைவதம் (த2), கைசிக நிசாதம் (நி2), பஞ்சமம் (ப) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:

இந்த இராகத்தில் எல்லாச் சுரங்களும் முழுமையாக அமையாததால் இது "வர்ஜ" இராகம் எனப்படும். இதன் ஆரோகணத்தில் 6 சுரங்களும் அவரோகணத்தில் 7 சுரங்களும் உள்ளன. இதனால் இது "சாடவ சம்பூரண" இராகம் எனப்படுகின்றது. இதன் ஆரோகணத்தில் தைவதம் ஒழுங்குமாறி வருவதால் இது ஒரு வக்கிர இராகம் ஆகும்.

## குறிப்பு

## இவற்றையும் பார்க்கவும்
* ஜன்னிய இராகங்களின் பட்டியல் - அகரவரிசைப் பகுப்பு
* கர்நாடக இசை
* இராகம்
* சுரம்

## வெளியிணைப்புகள்
* கர்நாட்டிகா இணையத் தளம்.

பகுப்பு:கரகரப்பிரியாவின் ஜன்னிய இராகங்கள்
தமிழ்நாட்டு நூற்றொகை

**தமிழ்நாட்டு நூற்றொகை** என்பது ஆண்டு தோறும் தமிழ்நாட்டில் வெளிவரும் தமிழ் நூல்களை தொகுக்கும் நூல்பட்டியல் ஆகும்.  இது தமிழ்நாட்டு அரசின் ஆதரவில் கன்னிமரா நூலகத்தால் பல ஆண்டுகள் செய்யப்பட்டது.  தமிழ்நாட்டு நூற்றொகைத் தொகுப்புகள் 1954 இருந்து 1980 வரையான காலப் பகுதியில் வெளியிடப்பட்ட தமிழ் நூல்கள் பற்றிய விபரங்களைத் தருகின்றன.  இந்தத் தொகுப்புகள் 1997 ம் ஆண்டு வரை நடைபெற்று வந்து, பின்னர் நின்றுபோனது.  

## வெளி இணைப்புகள்
* தமிழ்நாட்டு நூற்றொகை

பகுப்பு:தமிழ் நூற்பட்டியல்கள்
பகுப்பு:இந்தியத் தமிழ் நூற்பட்டியல்கள்
தர்பார் (இராகம்)

**தர்பார்** இருபத்தோராவது மேளகர்த்தா இராகமும், "வேத" என்று அழைக்கப்படும் நான்காவது சக்கரத்தின் நான்காவது இராகமுமாகிய கரகரப்பிரியாவின் ஜன்னிய இராகம் ஆகும். 

## இலக்கணம்
இந்த இராகத்தில் சட்சம் (ச), சதுச்ருதி ரிசபம் (ரி2)சுத்த மத்திமம் (ம1), பஞ்சமம் (ப), சதுச்ருதி தைவதம் (த2), கைசிக நிசாதம் (நி2), சாதாரண காந்தாரம் (க2) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு :

இந்த இராகத்தில் எல்லாச் சுரங்களும் முழுமையாக அமையாததால் இது "வர்ஜ" இராகம் எனப்படும். இதன் ஆரோகணத்தில் 6 சுரங்களும் அவரோகணத்தில் 7 சுரங்களும் உள்ளன. இதனால் இது "சாடவ சம்பூரண" இராகம் எனப்படுகின்றது. இதன் அவரோகணத்தில் காந்தாரம் ஒழுங்குமாறி வருவதால் இது ஒரு வக்கிர இராகம் ஆகும்.

## மேற்கோள்கள்

## வெளியிணைப்புகள்
* ''The royal Durbar'', சாருலதா மணி, தி இந்து, செப்டம்பர் 27, 2013
* ''சலமேல'' தர்பார் வர்ணம், மேற்கத்திய இசை எழுத்து வடிவில்

பகுப்பு:கரகரப்பிரியாவின் ஜன்னிய இராகங்கள்
சிம் சா சுயி இந்து கோயில்

**சிம் சா சுயி இந்து கோயில்** ஹொங்கொங் சிம் சா சுயி நகரில் இருக்கும் இந்து சமயத்தினருக்கான ஒரு வழிபாட்டுத் தலமாகும். ஹொங்கொங்கில் இந்து சமயத்தினருக்கான வழிபாட்டுத் தலங்கள் இரண்டே உள்ளன. ஹொங்கொங் தீவு பகுதியில் மகிழ்ச்சி பள்ளத்தாக்கு எனும் இடத்தில் ஒன்றும், அடுத்தது இந்த சிம் சா சுயி இந்து கோயிலும் ஆகும். இந்த கோயில் கவுலூன் நிலப்பரப்பில் இருப்பதனால் இதனை **கவுலூன் மந்திர் இந்து கோயில்** என்றும் அழைப்பர். இந்த கோயில் ஒரு கட்டத்தில் இரண்டாவது மாடியில் அமைக்கப்பட்டுள்ளது. கோயிலின் பூசகர்களாக வடயிந்தியரே உள்ளனர். இந்த கோயிலுக்கு இந்தி, நேபாளி, தமிழர் மற்றும் சிங்களவர் என பல மொழியினரும் செல்வர்.

## முகவரி மற்றும் அமைவிடம்
இந்த கோயில் A1/A2 2/F கர்னவன் கட்டடம், 8-10 கர்னவன் வீதி, சிம் சா சுயி, கவுலூன் எனும் முகவரியைக் கொண்டுள்ளது. சிம் சா சுயி எம்டிஆர் தொடருந்தகத்தில் வெளியேற்றம் D (MTR Exit D) பக்கம் வெளியேறினால், கரனவன் வீதியை அடைய முடியும். அதே வீதியில் கரனவன் கட்டடம் அல்லது கர்னவன் மாளிகை (Carnavon Mansion) எனும் கட்டடத்தில் இரண்டாவது மாடியில் இக்கொயில் உள்ளது.

## மேற்கோள்கள்

## இவற்றையும் பார்க்கவும்
* மகிழ்ச்சி பள்ளத்தாக்கு இந்து கோயில்

பகுப்பு:ஆங்காங் வழிபாட்டுத் தலங்கள்
பகுப்பு:ஹொங்கொங் இந்து கோயில்கள்
பகுப்பு:கவுலூன்
பகுப்பு:சிம் சா சுயி
ஆந்திரப் பிரதேச முதலமைச்சர்களின் பட்டியல்

right|180px|thumb|இந்திய வரைபடத்தில் (1956-2014) வரை தெலுங்கானாவுடன் ஒருங்கிணைந்திருந்த ஆந்திர பிரதேச மாநிலம்.

இந்திய மாநிலமான, ஆந்திரப் பிரதேசத்தின் மாநில முதலமைச்சர்களின் பட்டியல் இக்கட்டுரையில் தரப்பட்டுள்ளது. 1953 இல் சென்னை மாநிலத்தில் இருந்து பிரிந்து சென்ற ராயல்சீமா மற்றும் ஆந்திரப் பகுதிகள் இணைந்து “ஆந்திர மாநிலம்” என்ற மாநிலம் உருவானது. 1948இல் ஐதராபாத் நிஜாமிடமிருந்து விடுவிக்கப்பட்ட ஐதராபாத் மாநிலத்தின் ஒரு பகுதியான தெலுங்கானா, 1956 இல் ஆந்திர மாநிலத்துடன் இணைக்கப்பட்டு, ஆந்திரப் பிரதேசம் உருவானது. தற்போது இம்மாநிலத்தின் முதல்வராக ஜெகன் மோகன் ரெட்டி, 30 மே 2019 முதல் பதவியில் உள்ளார்.

## ஆந்திர மாநில முதலமைச்சர்கள்
சென்னை மாநிலத்தில் இருந்து பிரிந்து சென்ற தெலுங்கு பேசும் மாவட்டங்கள் அடங்கிய இராயலசீமை மற்றும் கடற்கரை ஆந்திரா பகுதிகளைக் கொண்டு 1953இல், ஆந்திர மாநிலம் உருவாக்கப்பட்டது.

## ஆந்திரப் பிரதேச முதலமைச்சர்கள்

1956இல் மாநில சீரமைப்பின் போது ஐதராபாத் மாநிலத்தின் குல்பர்கா மற்றும் அவுரங்காபாத் பிரிவுகள் முறையே மைசூர் மாநிலம் மற்றும் பம்பாய் மாநிலம் அகியவற்றுடன் இணைந்தன. அதன் எஞ்சிய பிரிவுகள், ஆந்திர மாநிலத்துடன் இணைந்து ஆந்திரப் பிரதேசம் உருவானது.

ஆந்திரப்பிரதேசத்திலிருந்து, தெலுங்கானா பகுதி சூன் 2, 2014 அன்று அதிகாரபூர்வமாக தனி மாநிலமாக பிரிந்ததை அடுத்து இராயலசீமை, கடற்கரை ஆந்திரா பகுதிகள் மட்டும் புதிய ஆந்திரப்பிரதேசத்தின் பகுதிகளாக மாறின. இம்மாநிலம் சீமாந்திரா என்றும் குறிக்கப்படுகிறது.

## இவற்றையும் பார்க்கவும்
* இந்திய முதலமைச்சர்களின் பட்டியல்
* ஆந்திரப் பிரதேச ஆளுநர்களின் பட்டியல்

## குறிப்புகள்

## மேற்கோள்கள்

## வெளியிணைப்புகள்

* ஆந்திரப் பிரதேசம் மாநில அரசு இணையதளங்களின் பட்டியல் 
* List on Worldstatesmen.org
* Andhrapradesh formation which includes history of Hyderabad state and Andhra state. Official website of Government of Andhrapradesh

பகுப்பு:ஆந்திரப் பிரதேச முதலமைச்சர்கள்
முதலமைச்சர்கள்
பகுப்பு:இந்தியாவின் மாநில முதலமைச்சர்கள் பட்டியல்கள்
பகுப்பு:ஆந்திரப் பிரதேச அரசு
மகிழ்ச்சி பள்ளத்தாக்கு இந்து கோயில்

**மகிழ்ச்சி பள்ளத்தாக்கு இந்து கோயில்** (Happy Valley Hindu Temple) ஹொங்கொங், ஹொங்கொங் தீவு பகுதியில் மகிழ்ச்சி பள்ளத்தாக்கு நகரில் இருக்கும் இந்து சமயத்தினருக்கான ஒரு வழிபாட்டுத் தலமாகும். ஹொங்கொங்கில் இந்து சமயத்தினருக்கான வழிபாட்டுத் தலங்கள் இரண்டே உள்ளன. அதில் ஒன்று இதுவாகும். மற்றொன்று கவுலூன் பகுதியில் சிம் சா சுயி நகரில் கவுலூன் மந்திர் இந்து கோயில் ஆகும். கோயிலின் பூசகர்களாக வடயிந்தியரே உள்ளனர். இந்த கோயிலுக்கு இந்தி, நேபாளி, தமிழர் மற்றும் சிங்களவர் என பல மொழியினரும் செல்வர்.

## அமைவிடம் மற்றும் முகவரி
இந்த கோயில் ஹொங்கொங் தீவில், மகிழ்ச்சி பள்ளத்தாக்கு (Happy Valley) எனும் நகரில் உள்ளது. ஹொங்கொங்கில் இரண்டு இந்து கோயில்கள் இருந்தாலும், இந்த கோயிலே பெரிதானதும், பிரசித்திப்பெற்றதும் ஆகும். இது மோகன் மண்டபம், மகிழ்ச்சி பள்ளத்தாக்கு இந்து கோயில், முதலாம் மாடி, வொங் நெய் சொங் வீதி, மகிழ்ச்சி பள்ளத்தாக்கு எனும் முகவரியில் உள்ளது.

ஞாயிறு மற்றும் சிறப்பு நாட்களில் மக்கள் அதிகமாகக் காணப்படும். இந்த கோயிலுக்கு ஹொங்கொங்கில் வீட்டுப் பணியாளர்களாக பணிப்புரியும் சிங்களவர்களும் அதிகம் செல்வதைக் காணலாம். ஞாயிற்றுக்கிழமை பகல் அன்னதானம் வழங்கப்படுகிறது.

## மேற்கோள்கள்

## இவற்றையும் பார்க்கவும்
* சிம் சா சுயி இந்து கோயில்

## வெளியிணைப்புகள்
* கோயில் விபரம்
* ஐயப்பன் பூசை **காணொளி**

பகுப்பு:ஆங்காங் வழிபாட்டுத் தலங்கள்
பகுப்பு:ஹொங்கொங் இந்து கோயில்கள்
பகுப்பு:ஹொங்கொங் தீவு